b'\n_START_ARTICLE_\nBotniaTV\n_START_PARAGRAPH_\nBotniaTV oli Vaasassa toiminut VLP:n (Vaasan L\xc3\xa4\xc3\xa4nin Puhelin), PSP:n (Pietarsaaren Seudun Puhelin) sek\xc3\xa4 KOPU:n (Kokkolan Puhelin) kaapeliverkoissa n\xc3\xa4kynyt paikalliskanava, joka n\xc3\xa4kyi jokaisessa kaapelitaloudessa Vaasan, Sein\xc3\xa4joen ja Kokkolan muodostaman "kolmion" sis\xc3\xa4ll\xc3\xa4. BotniaTV lakkautettiin kes\xc3\xa4kuussa 2013 ._NEWLINE_Ohjelmat koostuivat Vaasan ja Mustasaaren kaupungin/kunnanvaltuuston kokouksista, kahdella kielell\xc3\xa4 esitett\xc3\xa4vist\xc3\xa4 paikallisuutisista (ti-pe), sek\xc3\xa4 sekalaisista ohjelmista ruoanlaitosta fitness-ohjelmiin. Osa ohjelmista oli omatuotantoa ja osa saatu/ostettu Turku-TV:lt\xc3\xa4 tai Jyv\xc3\xa4skyl\xc3\xa4n paikallistelevisiolta. Ohjelmaa oli p\xc3\xa4\xc3\xa4osin klo 18\xe2\x80\x9322 v\xc3\xa4lill\xc3\xa4 sek\xc3\xa4 perjantai- ja lauantai\xc3\xb6isin n\xc3\xa4ytettiin juonnettua tekstiviestichattia. P\xc3\xa4ivisin n\xc3\xa4ytettiin infokeh\xc3\xa4\xc3\xa4. Kanavalla oli my\xc3\xb6s oma tekstitelevisio._NEWLINE_Erikoisuutena kanavalla oli puhelimella ohjattava citykamera, jolloin soittaja oli voinut ohjata Vaasan keskustassa olevan linkkitornin huipulla olevaa kameraa ja n\xc3\xa4hd\xc3\xa4 kameran kuvaa kanavalta (mik\xc3\xa4li ei ollut muuta ohjelmaa).'